Anjing pemburu bejar Westfalia

**Anjing pemburu bejar Westfalia**, **anjing pemburu bejar Westfalen**, ***dachsbracke'' Westfalia''', atau ***dachsbracke* Westfalen*' ialah satu baka anjing pemburu bau kecil bertungkai pendek yang berasal dari Westfalia, sebuah wilayah di Jerman. Anjing pemburu bejar Westfalia digunakan di Sweden untuk mengembangkan *[[drever]]*.

## Penampilan
Anjing pemburu bejar Westfalia atau *dachsbracke* Westfalia (*Dachsbracke* dalam bahasa Jerman memaksudkan "anjing pemburu bejar") ialah versi kecil bertungkai pendek bagi anjing pemburu Jerman dan sangat serupa dari segi saiz dan penampilan dengan *[[drever]]*, yang  lebih pendek (*drever* pertama kali didaftarkan di Sweden pada tahun 1910 sebagai *westfälische Dachsbracke*; namanya diubah pada tahun 1947).

Anjing pemburu bejar Westfalia berdiri setinggi  pada paras kelasa. Ia memiliki telinga layu sederhana panjang, tungkai pendek, dan ekor panjang yang terletak tinggi dan terangkat. Lapis bulunya memiliki bulu singkat, biasanya triwarna (antara merah dengan kuning dengan pelana hitam), dengan tanda-tanda putih yang disebut tanda *bracke* - muncung putih, dada putih, tungkai putih, kolar putih, dan hujung ekor putih, serta takik putih di kepala. Dadanya lebih sempit daripada dada *[[dachshund]]*, dan tungkainya pula lebih panjang.

## Sejarah
Anjing pemburu bejar Westfalia pertama kali diperihalkan sebagai keragaman bagi anjing pemburu Jerman pada tahun 1886. Ia diiktiraf oleh Verband für das Deutsche Hundewesen (Kelab Kenel Jerman) pada tahun 1935 dengan nama modennya, dan oleh Persekutuan Kinologi Antarabangsa sebagai baka nombor 100 dalam Kumpulan 6 (Anjing Pemburu Bau), Seksyen 1.3 (*Hound* Bersaiz Kecil). Anjing pemburu bejar Westfalia ialah baka leluhur bagi anjing pemburu bau Sweden, *drever*. Antara banyak kelab kenel utama di dunia berbahasa Inggeris, hanya United Kennel Club di Amerika Syarikat mengiktiraf anjing pemburu bejar Westfalia, dalam kumpulan anjing pemburu baunya. Anjing pemburu bejar Westfalia juga mungkin diiktiraf oleh mana-mana pejabat pendaftaran kecil, kumpulan baka jarang, kelab perburuan, dan perniagaan pendaftaran anjing Internet di bawah nama aslinya atau keragaman namanya. Kegunaan perburuan anjing pemburu bejar Westfalia telah diatasi oleh *drever*, dan anjing pemburu Westfalia jarang lagi terlihat malah di tanah airnya; para pembeli bagi anjing yang dipamerkan sebagai anjing pemburu bejar Westfalia patut menyelidik latar belakang anjing berkenaan, terutamanya jika ia berdaftar dengan mana-mana kelab kecil yang mensyaratkan sedikit pendokumenan atau tidak mensyaratkan pendokumenan langsung sebelum menerima anjing atau perinduk untuk pendaftaran.

## Nama dan etimologi

*Dachs* ialah kata Jerman untuk bejar dan merupakan istilah yang digunakan pada nama baka untuk anjing pemburu bertungkai pendek. Nama *Dachsbracke* mungkin mencerminkan bahawa anjing yang disebut *dachsbracke* dibiakbakakan untuk mengecil melalui pembiakbakaan silang antara *Bracke* bertungkai panjang dengan *[[dachshund]]*. Dahulunya, istilah *Bracke* digunakan dalam bahasa Jerman untuk memaksudkan anjing pemburu bau. *Brack* ialah kata usang bahasa Jerman Hilir untuk rawang pinggir laut yang secara berkala ditenggelami oleh pusuan ribut dengan air masin (berkaitan dengan kata Inggeris *brackish*, "payau"). Di Eropah,  anjing pemburu bau biasanya terbahagi kepada anjing pemburu berlari (kawanan bebas berlari, yang sama ada menggiring buruan kembali kepada pemburu, atau pemburu ikut sekali dengan anjing yang berlari, atau pemburu menunggu sehingga lolongan anjing menyampaikan pesanan bahawa buruan telah ditemukan dan ditahan, dan kemudian menuju ke tempat berkenaan) atau anjing pemburu bercawak (yang mengikuti buruan atau menjejak buruan tercedera atau mati sementara dicawak oleh pemburu). *Bracke* biasanya digunakan sebagai anjing pemburu berlari, dalam kawanan, untuk memburu arnab atau rubah dalam jenis perburuan yang dipanggil *Brackade*. *Dachsbracke* digunakan untuk perburuan pada hari ini terutamanya di Skandinavia dan rantau Alp.

Anjing pemburu Jerman ialah lagi satu baka *Bracke*, yang pertama berdaftar sebagai baka tersendiri, pada tahun 1900. Anjing pemburu bejar Alp berasal dari Tirol di Austria. *Drever* pula juga dipanggil *dachsbracke* Sweden.

## Lihat juga
* Senarai baka anjing
* Anjing pemburu
* *[[Hound]]*
* Anjing pemburu bau

## Catatan

## Rujukan